Z A P I S N I K
15. sjednice Vijeća Mjesnog odbora Podsused održane 25. kolovoza 2026. 
Zagreb, Podsusedski trg 3 s početkom u 19,00 sati

Nazočni članovi Vijeća:
Ivona Grgurinović, Đuro Jaković, Elizabeta Kobeščak, Ivana Marković, Dubravko Peroš i Tena Tarle.

Odsutni članovi Vijeća :
Fabijan Bartolović.

Ostali nazočni: nema

Predsjedava gospođa Tena Tarle, predsjednica Vijeća.

Zapisnik vodi: Tena Tarle

Predsjednica konstatira da je nazočno 6 od ukupno 7 članova Vijeća, što znači da Vijeće može pravovaljano odlučivati, te otvara 15. sjednicu Vijeća Mjesnog odbora.

Predsjednica Vijeća daje zapisnik 14. sjednice na verifikaciju.
Vijeće jednoglasno prihvaća tekst Zapisnika 14. sjednice Vijeća, bez izmjena.

Na prijedlog Predsjednice Vijeće jednoglasno prihvaća prijedlog nadopunu dnevnog reda:

· Zaključak o sječi stabala uz pomoćno igralište NK Podsused - donošenje zaključka

Na prijedlog predsjednice Vijeće jednoglasno utvrđuje dopunjeni:


DNEVNI  RED

	1. 
	Prijedlog zaključka o redovnom korištenju prostora Mjesnog odbora Podsused 

	2. 
	Zaključak o prijedlozima za Program građenja komunalne infrastrukture na području Grada Zagreba u 2027.- donošenje zaključka

	3. 
	Zaključak o sječi stabala uz pomoćno igralište NK Podsused - donošenje zaključka

	4. 
	Pitanja, prijedlozi i obavijesti




Ad1. Prijedlog zaključka o redovnom korištenju prostora Mjesnog odbora Podsused 

Uvodno obrazloženje iznosi Predsjednica Vijeća.

U raspravi sudjeluju: Dubravko Peroš i Tena Tarle, 

Vijeće jednoglasno donosi


Zaključak  o redovnom korištenju prostora Mjesnog odbora Podsused 

(Zaključak se prilaže ovom zapisniku i njegov je sastavni dio.)

Ad2. Zaključak o prijedlozima za Program građenja komunalne infrastrukture na području Grada Zagreba u 2027.- donošenje zaključka

Uvodno obrazloženje iznosi Predsjednica Vijeća.

U raspravi sudjeluju: Ivona Grgurinović, Elizabeta Kobeščak, Dubravko Peroš i Tena Tarle, 

Vijeće većinom glasova od 5 ZA (Ivona Grgurinović, Đuro Jaković, Elizabeta Kobeščak, Ivana Marković i Tena Tarle), 0 PROTIV , 1 SUZDRŽANO (Dubravko Peroš) donosi


 Zaključak  o prijedlozima za Program građenja komunalne infrastrukture na području Grada Zagreba u 2027.- donošenje zaključka

(Zaključak se prilaže ovom zapisniku i njegov je sastavni dio.)

Ad3. Zaključak o sječi stabala uz pomoćno igralište NK Podsused - donošenje zaključka

Uvodno obrazloženje iznosi Predsjednica Vijeća.
U raspravi sudjeluju: Đuro Jaković i Tena Tarle, 

Vijeće jednoglasno donosi


 Zaključak  o sječi stabala uz pomoćno igralište NK Podsused - donošenje zaključka

(Zaključak se prilaže ovom zapisniku i njegov je sastavni dio.)

Ad4. Pitanja, prijedlozi i obavijesti

Vijećnici Peroš i Kobešćak mole da podružnica Zrinjevac pod hitno uredi prostor/zeleni pojas oko spomenika ispred zgrade Mjesnog odbora na Podsusedskom trgu 3, odnosno da ako nije isti uđe u održavanje Zrinjevca, uz popravljanje jarbola za zastave.

Sjednica završena u 20:00 sati.		


KLASA: 024-08/26-003/1741
URBROJ: 251-13-11-3/006-26-2 
Zagreb, 25. kolovoza 2026.

Zapisnik uredio/la:
Helena Ilona Bognar.
Predsjednica
Vijeća Mjesnog odbora Podsused

Tena Tarle
[bookmark: _heading=h.au9ercfv408m]
Na temelju članka 9. Odluke o davanju na korištenje prostora mjesne samouprave (Službeni glasnik Grada Zagreba 20/26), članka 28. Poslovnika o radu Vijeća Mjesnog odbora Podsused i točke VI. Javnog poziva za dodjelu prostora mjesne samouprave za redovno korištenje od 18. lipnja 2026., Vijeće Mjesnog odbora Podsused, na 15. sjednici, 25. kolovoza 2026., donijelo je

ZAKLJUČAK
o redovnom korištenju prostora

1. Vijeće je razmotrilo zaprimljene prijave za redovno korištenje prostora Podsused. 

2. Vijeće odobrava redovno korištenje prostora u razdoblju od 1. rujna 2026. do 31. kolovoza 2027., bez naknade:

· Dvorana, Podsusedski trg 3,  Matica umirovljenika Susedgrad, 18:00-20:00 II. petak u mjesecu i 16:00-19:00 II. i IV. subota u mjesecu, 
· Dvorana, Podsusedski trg 3, Udruga za zaštitu okoliša "EKO-2000", 19:00 - 21:00 II. i IV. ponedjeljak u mjesecu, 
· Dvorana, Podsusedski trg 3, PK Nubigena, 19:00 -21:00 I. ponedjeljak u mjesecu, 
· Dvorana, Podsusedski trg 3, Društvo hrvatska žena Podsused, 19:00-21:00 I. utorak u mjesecu, 
· Dvorana, Podsusedski trg 3, OTK Purgeri Zagreb, 18:00-21:00  II. i III. srijeda u mjesecu, 
· Dvorana, Podsusedski trg 3, Umjetnička likovna organizacija Likovni klub PALETA, 13:00-15:00 svaka subota,
· Dvorana, Podsusedski trg 3, Dom zdravlja Zagreb-Zapad, Služba patronažne zdravstvene zaštite, 09:00-10:00 I. četvrtak  u mjesecu i 10:00-12:00 III. četvrtak u mjesecu, 
· Dvorana, Podsusedski trg 3, Socijaldemokratska partija Hrvatske, 17:00-19:00  II. utorak u mjesecu, 
· Ured 1, Podsusedski trg 3, Hrvatska demokratska zajednica, 17:00-20:00 I. i III. srijeda u mjesecu, 
· Ured 3, Podsusedski trg 3, Društvo hrvatska žena Podsused, 18:00-21:00 II. i IV. srijeda u mjesecu, 
· Dvorana A, Domska 1, SOKAZ, 19:00-22:00 svaki utorak i  19:00-22:00 svaki petak i
· Dvorana B, Domska 1, Pikado klub Krivi quattro, 19:00-22:00 svaki ponedjeljak, 21:00-22:00 svaka srijeda, 21:00-22:00 svaki petak, 21:00-22:00 svaka subota.

3. Vijeće djelomično odobrava redovno korištenje prostora u razdoblju od 1. rujna 2026. do 31. kolovoza 2027., bez naknade:

· Dvorana, Podsusedski trg 3, Matica umirovljenika Susedgrad, 10:00-12:00 I. četvrtak u mjesecu, 09:00-10:00  III. četvrtak u mjesecu (preklapanje sa terminom dodijeljenom Domu zdravlja Zagreb-Zapad, Služba patronažne zdravstvene zaštite – odbija se termin 09:00-10:00 I. četvrtak u mjesecu i 10:00-12:00  III. četvrtak u mjesecu)

· Dvorana, Podsusedski trg 3, Klub liječenih alkoholičara, 17:00-19:00 svaki četvrtak.(odbija se termin 17:00-19:00 svakog utorka jer je taj termin predložen alternativno, za slučaj da termin četvrtkom nije slobodan). 

		
4. Ovaj zaključak bit će dostavljen Gradskom uredu za mjesnu samoupravu, promet, komunalne poslove, civilnu zaštitu i sigurnost.




KLASA: 024-08/26-003/1741
URBROJ:251-13-11-3/006-26-3 
Zagreb, 25. kolovoza 2026.	
							Predsjednica
							Vijeća Mjesnog odbora
                                                                                  Podsused
                                                                                    Tena Tarle
							

							


Na temelju članka 100. Statuta Grada Zagreba (Službeni glasnik Grada Zagreba (23/16, 2/18, 23/18, 3/20, 3/21, 11/21 - pročišćeni tekst, 16/22), Vijeće Mjesnog odbora Podsused na 15. sjednici, 25. kolovoza 2026., donijelo je 

Z A K LJ U Č A K
o prijedlozima za program građenja komunalne
 infrastrukture na području Grada Zagreba u 2027.


1. Vijeće Mjesnog odbora Podsused predlaže da se sljedeće akcije uvrste u program građenja komunalne infrastrukture na području Grada Zagreba u 2027.: 

· Aleja Bologne kod Aleje Seljačke bune – izvaredno održavanje potpornog zida i obnova nogostupa do Jareka uz njegovo proširenje radi sigurnijeg odvijanja pješačkog i biciklističkog kretanja.

2.  Zaključak dostaviti Vijeću Gradske četvrti Podsused – Vrapče.

Aleja Bologne kod Aleje Seljačke bune – izvaredno održavanje potpornog zida i obnova nogostupa do Jareka uz njegovo proširenje radi sigurnijeg odvijanja pješačkog i biciklističkog kretanja - k.č.br. 5875/1, k.o. Gornji Stenjevec, te k.č.br. 5868/3, k.o. Gornji Stenjevec

Na temelju članka 100. Statuta Grada Zagreba (Službeni glasnik Grada Zagreba 23/16, 2/18, 23/18, 3/20, 3/21, 11/21 – pročišćeni tekst i 16/22), Vijeće Mjesnog odbora Podsused na 15. sjednici, 25. kolovoza 2026., donijelo je

Z A K L J U Č A K

o sječi stabala uz pomoćno igralište NK Podsused

1. Vijeće Mjesnog odbor Podsused raspravljalo je o predmetnoj problematici, povodom
     zahtjeva Gradskog ureda za mjesnu samoupravu, promet, komunalne poslove, civilnu zaštitu    i sigurnost za dostavu očitovanja na temu uklanjanja tri topole koje se nalaze uz pomoćno nogometno igralište NK Podsused uz prugu zbog potencijalne opasnosti za korisnike igrališta (koresponedencija upućena iz Područnog ureda Zapad 24.7.2026.). NK Podsused predlaže uklanjanje stabala radi inicijative da se uz istočni rub igrališta izgradi ograda kao barijera prema željezničkoj pruzi. Rješenjem Odsjeka za javne zelene površine definirano je da će se topole rasteretiti skraćivanjem ogranaka koji vise iznad igrališta, saniraju puknuća i uklone suhe grane i na taj način otkloniti opasnost za korisnike igrališta.

 2. Vijeće Mjesnog odbora Podsused suglasno je da se postupi po Rješenju Odsjeka za zelenilo
      i protivi se rušenju odnosno uklanjanju potpuno zdravih stabala.

[bookmark: _GoBack] 3.  Ovaj zaključak dostavlja se Vijeću gradske četvrti Podsused – Vrapče.

   Predsjednica
Vijeća Mjesnog odbora
Podsused

Tena Tarle

